Správa Komisie Európskemu parlamentu a Rade o výdavkoch EPZF - Systém včasného varovania č. 2 – 4/2007 /* SEK/2007/0693 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 24.5.2007 SEK(2007) 693 v konečnom znení . SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 2 – 4/2007 OBSAH 1. ÚVOD 3 2. PRIDELENÉ PRÍJMY 3 3. REšTRUKTURALIZAčNÝ FOND PRE SEKTOR CUKRU 4 4. PRIPOMIENKY K PLNENIU ROZPOčTU NA ROK 2007 4 5. ZÁVERY 5 ÚVOD V prílohe sa uvádza skutočná úroveň plnenia rozpočtu za obdobie od 16. októbra 2006 do 28. februára 2007 porovnaná s profilom výdavkov, ktorý vyplýva z ukazovateľa určeného na základe ustanovení článku 20 nariadenia Rady (ES) č. 1290/2005[1]. PRIDELENÉ PRÍJMY Na základe ustanovení článku 34 nariadenia (ES) č. 1290/2005 o financovaní Spoločnej poľnohospodárskej politiky, príjmy pochádzajúce z finančných opráv podľa rozhodnutí o dodržiavaní vyrovnanosti účtov, z nezrovnalostí a z poplatkov za mlieko sú určené na financovanie výdavkov EPZF. V čase zostavovania rozpočtu na rok 2007 sa vykonal odhad týchto príjmov a tento odhad sa zohľadnil, keď rozpočtový orgán schválil rozpočtové prostriedky na rok 2007. Konkrétne: - príjmy z poplatkov za mlieko sa odhadovali na 349,0 milióna eur a sa zohľadnili pri znížení prostriedkov požadovaných pre sektor mlieka a mliečnych výrobkov, ktorému rozpočtový orgán priznal čiastku 587,0 milióna eur; - príjmy vyplývajúce zo spätne získaných súm v súvislosti s dodržiavaním vyrovnanosti účtov sa odhadovali na 568,0 milióna eur a príjmy z nezrovnalostí na 70,0 milióna eur. Celková suma 638,0 milióna eur sa zohľadnila znížením prostriedkov požadovaných pre režim jednej platby , pre ktorý rozpočtový orgán vyčlenil sumu 27 918,0 milióna eur. V tabuľke v prílohe sa uvádza plnenie účtu pridelených príjmov, na ktorom bola k 28. februáru 2007 zhromaždená suma 721,2 milióna eur. Konkrétne: - z poplatkov za mlieko sa vybrala suma približne 350,9 milióna eur naproti počiatočným odhadom 349,0 milióna eur, - spätne získaná suma z dodržiavania vyrovnanosti účtov predstavovala približne 332,2 milióna eur, pričom ďalšie sumy sa očakávajú do konca rozpočtového roka, - príjmy z nezrovnalostí predstavovali približne 38,1 milióna eur, pričom sa ďalšie sumy rovnako očakávajú do konca rozpočtového roka. Podľa príslušných pravidiel možno tieto príjmy použiť čiastočne alebo celkovo, na pokrytie financovania výdavkov EPZF, ak rozpočtové prostriedky vyčlenené rozpočtovým orgánom nie sú dostatočné na financovanie výdavkov, ktoré vynaložili členské štáty. V prípade, že sa časť príjmov nevyužije, táto časť sa automaticky prenesie do nasledujúceho rozpočtového roka. REšTRUKTURALIZAčNÝ FOND PRE SEKTOR CUKRU Dočasné reštrukturalizačné sumy v sektore cukru sú upravené ako pridelené príjmy, určené na financovanie reštrukturalizačnej pomoci pre sektor cukru a ďalšie druhy pomoci, s ktorými sa počíta v reštrukturalizačnom fonde. Pre hospodársky rok 2006/07 sa tieto sumy týkajú množstevných kvót na cukor, inzulínový sirup a izoglukózu pridelených hospodárskym subjektom a za ktoré musia členské štáty zaplatiť do fondu v dvoch splátkach, termíny splatnosti ktorých sú 31. marec a 30. november 2007. Do konca februára členské štáty zaplatili približne 314,2 milióna eur ako časť svojej prvej splátky za dlžné reštrukturalizačné sumy. PRIPOMIENKY K PLNENIU ROZPOčTU NA ROK 2007 V ďalšej časti sa nachádza stručný komentár týkajúci sa dôvodov najpodstatnejších rozdielov medzi skutočnou a očakávanou úrovňou plnenia pre rôzne sektory rozpočtu na rok 2007: Menové faktory Vo výdavkoch, ktoré vznikli vo vyššie uvedenom období sa zohľadňuje pohyb kurzu USD/EUR. Od vývoja tohto paritného kurzu závisia výdavky súvisiace s veľkou časťou vývozných náhrad za poľnohospodárske výrobky, najmä za obilniny a cukor, a v niektorých prípadoch aj súvisiace s vnútroštátnou pomocou, akou je napr. pomoc vzťahujúca sa na bavlnu. V súlade s článkom 21 nariadenia (ES) č. 1290/2005 vychádzal rozpočet prijatý rozpočtovým orgánom z priemerného paritného kurzu, ktorý v období júl až september 2006 dosahoval úroveň 1 EUR = 1,27 USD. Je potrebné uviesť, že v období od 1. augusta 2006 do 31. decembra.2006 bol priemerný paritný kurz približne 1 EUR = 1,29 USD, teda menej ako 1,6% nad kurzom použitým pri zostavovaní rozpočtu na rok 2007. Trhové faktory Obilniny (–150,1 milióna eur) Predpokladá sa, že mimoriadne priaznivé vonkajšie aj vnútorné podmienky na trhu s obilninami a z toho vyplývajúce vyššie ceny na vnútornom trhu budú viesť k nižším kurzom vývozných náhrad, rovnako ako aj k nižším nákupom a vyšším predajom obilnín vo verejných skladoch, a následne k nižšiemu čerpaniu rozpočtových prostriedkov v tomto sektore, pričom sa očakáva, že táto situácia potrvá do konca rozpočtového roka. Cukor (+130,0 milióna eur) Súčasné nadmerné čerpanie rozpočtových prostriedkov v porovnaní s úrovňou ukazovateľa je spôsobené zvýšeným množstvom vyvážaného cukru, pokiaľ ide o cukor na voľnom trhu ako aj o cukor vo verejných skladoch. Víno (+58,0 milióna eur) Súčasné nadmerné čerpanie rozpočtových prostriedkov v porovnaní s úrovňou ukazovateľa má tieto tri dôvody: - súčasné platby členských štátov vyplývajúce z krízových destilačných opatrení v hospodárskom roku 2005/2006, ktoré boli vykonané koncom roka 2006, ale neboli vyrovnané v priebehu toho rozpočtového roka, a - zvýšenie tempa platieb za trvalé ukončenie pestovania a z reštrukturalizačných a rekonverzných opatrení. Očakáva sa, že toto nadmerné čerpanie je dočasné. Mlieko a mliečne výrobky (+79,7 milióna eur) Rozpočtové prostriedky v porovnaní s úrovňou ukazovateľa boli k 28. februáru 2007 čerpané nadmerne z dôvodu zvýšeniu tempa platieb za vývozné náhrady. Momentálne Komisia očakáva, že toto nadmerné čerpanie je dočasné. Treba poznamenať, že zistené nadmerné čerpanie rozpočtových prostriedkov v porovnaní s úrovňou ukazovateľa je spôsobené technickými príčinami. Ukazovateľ sa určil na základe výdavkov z troch posledných rozpočtových rokov, pričom tieto zahŕňali vplyv príjmov z poplatkov za mlieko, ktoré boli v daných rozpočtových rokoch odpočítané z požadovaných prostriedkov sektora a z vynaložených výdavkov. Počínajúc rozpočtom na rok 2007 sa však s príjmom z tohto poplatku, ktorý sa odhaduje na 349,0 milióna eur, zaobchádza osobitne, a to, ako s príjmom prideleným na EPZF. Rozpočtové prostriedky na rok 2007 požadované a priznané rozpočtovým orgánom pre tento sektor nezahŕňali tieto príjmy a preto sa ukazovateľ používa na prostriedky znížené o túto sumu. Toto je dôvod, prečo súčasné čerpanie rozpočtu smeruje k nadmernému čerpaniu. Ak sa vezmú do úvahy príjmy z poplatkov za mlieko, o ktorých sa pôvodne predpokladalo, že budú pridelené sektoru mlieka, potom by pre tento sektor išlo o nižšie čerpanie o –48,1 milióna eur. Priama pomoc (–411,3 miliónov eur) Súčasné nižšie čerpanie o –1,1 % v porovnaní s úrovňou tohto ukazovateľa zahŕňa oddelenú pomoc ako aj priamu pomoc. Členské štáty môžu vykonať platby za tieto režimy do 30. júna 2007. Preto sa Komisia momentálne domnieva, že by toto nižšie čerpanie mohlo byť dočasné. Ak sa vezmú do úvahy príjmy z dodržiavania vyrovnanosti účtov a z nezrovnalostí, o ktorých sa pôvodne predpokladalo, že budú pripísané režimu jednej platby, potom by by pre kapitolu priamej pomoci išlo o nižšie čerpanie o –964,1 milióna eur. ZÁVERY Spotreba rozpočtových prostriedkov za obdobie od 16. októbra 2006 do 28. februára 2007, ktoré sa týkali výdavkov členských štátov na trhové opatrenia a na priamu pomoc, sa vyšplhalo na na 32 531,9 milióna eur, to značí, že zahŕňalo nižšie čerpanie týchto prostriedkov o približne –353,2 milióna eur. V prípade, že by toto celkové nižšie čerpanie rozpočtových prostriedkov pre trhové opatrenia a priamu pomoc pokračovalo do konca rozpočtového roka, poľnohospodársky rozpočet by nepotreboval vybrané pripísané príjmy, ktoré sa k 28. februáru 2007 vyšplhali na 721,2 milióna eur. Nevyužité sumy týchto príjmov sa potom automaticky prenesú do rozpočtového roka 2008. PRÍLOHA [pic] [1] Ú. v. EÚ L 209, 11.8.2005, s.1. Nariadenie naposledy zmenené a doplnené nariadením (ES) č. 320/2006 (Ú. v. EÚ L 58, 28.2.2006, s. 42).